slutkomma
Slutkomma er komma efter en ledsætning, fx "hvis du kommer med, bliver jeg glad", "når svalerne flyver lavt, bliver det regnvejr", "at han er fra Fyn, høres tydeligt".
Der skal altid sættes slutkomma, mens det som hovedregel er valgfrit, om man vil sætte startkomma eller ej. Dansk Sprognævn anbefaler, at man undlader at sætte startkomma, men annoncerede i juni 2023, at anbefalingen vil blive fjernet i 5. udgave af Retskrivningsordbogen, der efter planen udkommer i slutningen af 2024.